CELEX: 62013CN0330
Language: lt
Date: 2013-06-18 00:00:00
Title: Byla C-330/13: 2013 m. birželio 18 d. Administrativen sad — gr. Burgas (Bulgarija) pateiktas prašymas priimti prejudicinį sprendimą byloje Lukoil Neftohim Burgas AD prieš Nachalnik na Mitnicheski punkt „Pristanishte Burgas tsentar“ pri Mitnitsa Burgas

24.8.2013   
            
            
               LT
            
            
               Europos Sąjungos oficialusis leidinys
            
            
               C 245/6
            
         2013 m. birželio 18 d.Administrativen sad — gr. Burgas (Bulgarija) pateiktas prašymas priimti prejudicinį sprendimą byloje Lukoil Neftohim Burgas AD prieš Nachalnik na Mitnicheski punkt „Pristanishte Burgas tsentar“ pri Mitnitsa Burgas
   
   (Byla C-330/13)
   2013/C 245/09
   Proceso kalba: bulgarų
   
      Prašymą priimti prejudicinį sprendimą pateikęs teismas
   
   Administrativen sad — gr. Burgas
   
      Šalys pagrindinėje byloje
   
   
      Pareiškėja: Lukoil Neftohim Burgas AD
   
      Atsakovas: Nachalnik na Mitnicheski punkt „Pristanishte Burgas tsentar“ pri Mitnitsa Burgas
   
      Prejudiciniai klausimai
   
   
               1.
            
            
               Ar KN 27 skirsnio paaiškinimų A priede nurodytas produktų aromatinių sudedamųjų dalių [kiekio] nustatymo metodas prieštarauja aromatinių sudedamųjų dalių apibrėžimui, pateiktam Suderintos sistemos 27 skirsnio bendrosiose nuostatose? Jei taip, kaip reikia nustatyti šias sudedamąsias dalis ir ar A8TM B 2007 metodas [greičiausiai turėtas galvoje АSТМ D 2007 metodas] tam tinkamas ir priimtinas?
            
         
               2.
            
            
               Ką reiškia KN 27 skirsnio paaiškinimuose, Suderintos sistemos 27 skirsnio paaiškinimuose ir Suderintos sistemos 27 skirsnio 2 pastaboje vartojama sąvoka „nearomatinės sudedamosios dalys“? Ar ji reiškia tą patį, ką ir „nearomatiniai angliavandeniliai“, ar jos reikšmė platesnė? Jei ši reikšmė platesnė: ar ši sąvoka apima visas sudedamąsias dalis, kurių pagal jų masę neapima sąvoka „aromatinės sudedamosios dalys“, ar tai yra tokio produkto, kaip antai nagrinėjamas pagrindinėje byloje, sudedamosios dalys, kurios pagal savo masę nepriskirtinos nė prie vienos iš minėtų — „aromatinių sudedamųjų dalių“ ir „nearomatinių sudedamųjų dalių“ — kategorijų?
            
         
               3.
            
            
               Ar norint nustatyti aromatines ir nearomatines sudedamąsias dalis, kaip jos suprantamos pagal KN 27 skirsnį ir Suderintos sistemos 27 skirsnį, galima taikyti tą patį metodą ir, jei taip, koks turi būti šis metodas? Jei vieno metodo taikyti negalima, kokį metodą reikia taikyti norint nustatyti aromatines sudedamąsias dalis ir koks taikytinas nustatant nearomatines sudedamąsias dalis?
            
         
               4.
            
            
               Kurioje KN 27 skirsnio pozicijoje — 2707 ar 2710 — tiksliausiai aprašytas tokių savybių, kaip antai nagrinėjamos pagrindinėje byloje, turintis produktas?
            
         
               5.
            
            
               Jei tokių savybių, kaip antai nagrinėjamos pagrindinėje byloje, turintis produktas vienodai tiksliai aprašytas abiejose pozicijose, ar aromatinių sudedamųjų dalių didesnė masė yra esminis požymis?
            
         
               6.
            
            
               Kuri pozicija — 2707 ar 2710 — susijusi su produktais, turinčiais savybių, panašiausių į pagrindinėje byloje nagrinėjamo produkto savybes?
            
         
               7.
            
            
               Ar egzistuoja prieštaravimas tarp KN 2707 99 91 ir 2707 99 99 pozicijų paaiškinimų ir Suderintos sistemos 27 skirsnio 2 pastabos, o gal ši pastaba yra ne išsami, o pateikta tik kaip pavyzdys?
               Pagal KN 2707 99 91 ir 2707 99 99 subpozicijų paaiškinimus „sunkiosios alyvos (išskyrus neapdorotas), gautos aukštoje temperatūroje distiliuojant akmens anglies degutą“, jeigu jos neatitinka KN šių subpozicijų paaiškinimuose nurodytų keturių kumuliacinių reikalavimų, atsižvelgiant į jų charakteristikas turi būti priskiriamos prie „2710 19 31–2710 19 99 subpozicijų“.
               Pagal Suderintos sistemos 27 skirsnio 2 pastabą 2710 pozicijoje „naftos alyvos ir alyvos, gautos iš bituminių mineralų“ reiškia ir panašias alyvas, kuriose didžiausią dalį sudaro sumaišyti nesotieji angliavandeniliai, gautas naudojant bet kurį procesą, jeigu jų nearomatinių sudedamųjų dalių masė didesnė už aromatinių sudedamųjų dalių masę.
            
         
               8.
            
            
               Ar egzistuoja prieštaravimas tarp KN 2707 99 91 ir 2707 99 99 subpozicijų paaiškinimų (produktai, kuriuose didžiausią dalį sudaro aromatinės sudedamosios dalys, neatitinkantys a–d punktuose, į kuriuos daroma nuoroda 2710 19 31–2710 19 99 subpozicijose, nurodytų visų keturių sąlygų) ir Suderintos sistemos 2710 pozicijos I grupės B punkto paaiškinimų, į kuriuos pateikiama nuoroda KN 27 skirsnio paaiškinimuose (ir pagal kuriuos prie šios pozicijos nepriskiriamos alyvos, kurių aromatinių sudedamųjų dalių masė didesnė už nearomatinių sudedamųjų dalių masę, neatsižvelgiant į tai, ar jos gautos apdorojant naftą ar kitu būdu)?
            
         
               9.
            
            
               Koks yra autentiškas tekstas ir kokia autentiška reikšmė KN 2707 99 91 ir 2707 99 99 subpozicijų paaiškinimų 2 sakinio, kuris bulgarų k. suformuluotas „Между тези продукти могат да се упоменат“ [pažodžiui — „Iš šių produktų galima paminėti“, redakcijoje lietuvių k. — „Šiems produktams priskiriama“], o anglų k. — „These products are“?
            
         
               10.
            
            
               Kaip turi būti klasifikuojamas tokių savybių turintis produktas, kaip antai nagrinėjamas pagrindinėje byloje, jei šio produkto aromatinių sudedamųjų dalių masė didesnė už nearomatinių sudedamųjų dalių masę, tačiau jis neatitinka keturių kumuliacinių reikalavimų, išvardytų KN 2707 99 91 ir 2707 99 99 subpozicijų paaiškinimų 1 punkte?